Cod galben de vânt puternic, în Dobrogea şi în cea mai mare parte a Munteniei, până sâmbătă seară / Cum va fi vremea în Bucureşti
ANM anunţă cod galben de vânt puternic, sâmbătă, până la ora 19.00, în Dobrogea şi în cea mai mare parte a Munteniei. Şi în celelalte zone ale ţării vântul va sufla cu putere, iar în Bucureşti sunt posibile ploi, transmite News.ro.
”Local şi temporar, vântul va avea intensificări, cu rafale de 55…65 km/h. Temporar vor fi intensificări ale vântului şi în restul Munteniei şi în Moldova, precum şi în sudul şi estul Transilvaniei, cu viteze în general de 45…50 km/h”, a transmis ANM.
De asemenea, până la aceeaşi oră, în Bucureşti vor fi înnorări temporare şi posibil perioade cu averse slabe, iar vântul va sufla moderat, cu intensificări din a doua parte a zilei, cu viteze la rafală de până la 55 km/h.
Temperatura maximă va fi de 21…23 de grade.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank